
REPUBLIKA HRVATSKA
TRGOVAČKI SUD U ZAGREBU
STALNA SLUŽBA 
Karlovac, Trg hrvatskih branitelja 1/II

R E P U B L I K A  H R V A T S K A
Z A K L J U Č A K 

	Trgovački sud u Zagrebu, Stalna služba, po stečajnom sucu Vesni Fundurulić Perišin, u stečajnom postupku nad stečajnim dužnikom URBA-JUG d.o.o. u stečaju, Zagreb, Ivana Lučića 2/A, OIB:16169555835, 28. kolovoza 2017.

z a k l j u č i o   j e

I Rješenjem o prodaji St-197/15 od 28. travnja 2017. određena je prodaja nekretnina u vlasništvu stečajnog dužnika URBA-JUG d.o.o. u stečaju, Zagreb, Ivana Lučića 2/A, OIB:16169555835,  upisane u zemljišnim knjigama Općinskog građanskog suda u Zagrebu i to u:

1. -zk. ul. br. 100305, k.o. Vrapče novo kao "zk. č. br.:5442/1-oranica-površine 28m2" u cijelosti,
2. -zk. ul. br. 3935, k.o. Vrapče novo kao "zk. č. br.:5443/1-oranica-površine 45m2" u cijelosti, 
3. -zk. ul. br. 100303, k.o. Vrapče novo kao "zk. č. br.:5443/2-oranica-površine 419m2" u 117/419 dijela.

Na nekretnini opisanoj pod točkom I. upisano je razlučno pravo vjerovnika Republika Hrvatska.

II UTVRĐENA VRIJEDNOST nekretnina iz točke I ovog zaključka
1.-zk. ul. br. 100305, k.o. Vrapče novo kao "zk. č. br.:5442/1-oranica-površine 28m2" u cijelosti, u iznosu od 9.855,44 kn,
2. -zk. ul. br. 3935, k.o. Vrapče novo kao "zk. č. br.:5443/1-oranica-površine 45m2" u cijelosti, u iznosu od 15.839,10 kn,
3. -zk. ul. br. 100303, k.o. Vrapče novo kao "zk. č. br.:5443/2-oranica-površine 419m2" u 117/419 dijela, u iznosu od 41.181,66 kn.

III  NAČIN PRODAJE:
Nekretnine iz točke I ovog zaključka prodavat će se u stečajnom postupku  usmenom javnom dražbom.

Ročište za prodaju održat će se pred stečajnim sucem u zgradi Trgovačkog suda u Zagrebu, Stalna služba, Karlovac, Trg hrvatskih branitelja 1/II, soba broj 205, dana 6. listopada 2017. u 13,00 sati.

Ročište će se održati i ako na njemu sudjeluje samo jedan ponuditelj.

IV  Ovaj zaključak o prodaji objavit će se na e-oglasnoj ploči Trgovačkog suda u Zagrebu, i pri Hrvatskoj gospodarskoj komori, te na internet stranicama Visokog trgovačkog suda u Zagrebu.

Rok od objave zaključka o prodaji nekretnina na oglasnoj ploči do prodaje iznosi najmanje 15 dana.


V  UVJETI PRODAJE
1. Prodaju se nekretnine navedene u točki I ovog zaključka.
2. Utvrđena vrijednost nekretnina posebno je naznačena u točki II. ovog zaključka.   
3. Nekretnine iz točke I ovog zaključka prodavat će se na prvom ročištu za dražbu po početnoj cijeni koja je jednaka utvrđenoj vrijednosti nekretnine i ispod te cijene ne može se prodati na prvom ročištu.  

 4. Sve poreze i pristojbe u svezi s prodajom nekretnina snosi kupac.

5. Kao kupci mogu sudjelovati samo osobe koje su najkasnije pet dana prije dana održavanja ročišta za dražbu uplatile osiguranje u iznosu od 10% od pojedinačno utvrđene vrijednosti nekretnine naznačene u točki II. zaključka, na račun sudskog depozita Trgovačkog suda u Zagrebu (OIB: 37388188772) kod Hrvatske poštanske banke d.d. Zagreb, Jurišićeva 4, (OIB: 87939104217), IBAN: HR9223900011300000460 model broj 19715 i dokaz o tome predočile stečajnom sucu na spis pet dana prije početka dražbe ili stečajnom sucu prilože bankarsku garanciju bonitetne banke na prvi poziv za odgovarajući iznos osiguranja. 
Punomoćnici ponuditelja mogu sudjelovati na dražbi samo uz ovjerenu specijalnu punomoć.
Sudionicima dražbe koji ne uspiju u nadmetanju, osiguranje odnosno bankarska garancija će se vratiti odmah nakon zaključenja javne dražbe.
Osiguranje nije dužan položiti razlučni vjerovnik kojem je to pravo upisano u zemljišnim knjigama. 

6. Kupac je dužan uplatiti razliku između osiguranja i postignute kupoprodajne cijene u roku od tri mjeseca od dana zaključenja javne dražbe na račun sudskog depozita.
Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignutoj na prijašnjoj prodaji i novoj prodaji (čl.100.st.2. i 3. OZ-a).

7. Nekretnine će se rješenjem o dosudi dosuditi kupcu koji ponudi najpovoljniju cijenu. Nekretnina će se dosuditi i kupcima koji su ponudili i nižu cijenu (ali ne i nižu od one početne na ovom ročištu za prodaju) prema veličini ponuđene cijene ako kupci koji su ponudili veću cijenu ne polože kupovninu u roku iz točke V 6. (čl.93.st.3. OZ-a).

8. Osoba koja ima zakonsko ili ugovorno pravo prvokupa upisano u zemljišnim knjigama ima prednost pred najpovoljnijim ponuditeljem ako odmah po zaključenju dražbe izjavi da nekretninu kupuje uz iste uvjete. 

9. U rješenju o dosudi nekretnina sud će odrediti da će se nakon pravomoćnosti toga rješenja i nakon što kupac položi kupovninu, u zemljišnim knjigama upisati u njegovu korist pravo vlasništva na dosuđenim nekretninama, te brisati prava i tereti na nekretninama koji prestaju njihovom prodajom.

10. Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaju nekretnina kupcu, čime kupac stupa u posjed istih. 

11. Ako kupac radi plaćanja kupovnine treba uzeti kredit, sud će na prijedlog kupca već u rješenju o dosudi odrediti da će se nakon pravomoćnosti rješenja o dosudi, te nakon što kupovnina bude položena, u zemljišnim knjigama prilikom upisa prava vlasništva u korist kupca upisati i založno pravo na nekretninama radi osiguranja tražbine po osnovi kredita u korist davatelja kredita u skladu sa sporazumom o osiguranju.
U slučaju osiguranja kredita prijenosom vlasništva na nekretninama sud će u rješenju o dosudi odrediti da će se u zemljišnim knjigama nakon pravomoćnosti rješenja o dosudi te nakon što kupovnina bude položena, u zemljišnim knjigama najprije upisati pravo vlasništva kupca, a zatim prijenos vlasništva na davatelja kredita uz zabilježbu da se prijenos obavlja radi osiguranja.

12. Prodaja se obavlja po načelu "viđeno-kupljeno", što isključuje svake naknadne prigovore kupca. 
Razgledati nekretnine i dokumentaciju vezane uz iste, zainteresirane osobe mogu u vrijeme dogovoreno sa stečajnim upraviteljem Anamaria Ivanković na broj 0995050000.

Obrazloženje

Rješenjem ovog suda posl.br. St-197/15 od 18. studenog 2016. otvoren je stečajni postupak nad imovinom dužnika URBA-JUG d.o.o. u stečaju, Zagreb, Ivana Lučića 2/A, OIB:16169555835,  a stečajnu masu čine i nekretnine koje su predmet ove prodaje, a na kojima je upisano razlučno pravo u korist  vjerovnika Republika Hrvatska.

 Temeljem čl. 87. Ovršnog zakona ("Narodne novine" broj 57/96, 29/99, 42/00, 173/03, 194/03, 151/04, 88/05, 121/05, 61/08 – dalje OZ) utvrđena je vrijednost nekretnina koje su predmet prodaje. 

O uvjetima i načinu prodaje odlučeno je temeljem odredbe čl. 92., 93., 94., 95., 98. 100., 100a, i 101. a. OZ-a u vezi s čl. 164. Stečajnog zakona ("Narodne novine" broj  44/96, 29/99, 129/00, 123/03, 82/06, 116/10, 25/12 ).

U Karlovcu 28. kolovoza 2017.

SUDAC:
Vesna Fundurulić Perišin, v.r.

Za točnost otpravka-
Ovlašteni službenik:
Žana Livaja




UPUTA O PRAVNOM LIJEKU:
Protiv ovog rješenja pravo na žalbu ima stečajni upravitelj i razlučni vjerovnici.  Rok za žalbu iznosi 8 dana računajući od dana dostave pisanog otpravka. Žalba se podnosi Visokom trgovačkom sudu Republike Hrvatske putem ovog suda u tri primjerka.

